text: [{"text_idx": "#000000", "text": "Av Korona-smittuvandanum og eftir tilm\u00e6li fra\u0301 l\u00f8gmanni og heilsumyndugleikunum, l\u00e6stu \u00f8ll Gudshu\u0301s i\u0301 landinum dyrnar Gr\u00e6karismessudag 12. mars 2020. Sunnudagin 15. mars netvarpa\u00f0i Evangeliska R\u00f8ddin m\u00f8ti u\u0301r Ebenezer kl. 11.00; somulei\u00f0is Sunnudagssku\u0301lan kl. 12.00. Eisini m\u00f8tini mikukv\u00f8ld kl. 20.00 vo\u0301r\u00f0u netvarpa\u00f0. Hetta hevur hildi\u00f0 a\u0301 i\u0301 n\u00e6rum tri\u0301ggjar ma\u0301na\u00f0ir. Nu\u0301 eru tilm\u00e6lini um smittuvandan linka\u00f0 no\u0301gv, og sunnudagin 7. juni var seinasta netvarpsm\u00f8ti u\u0301r Ebenezer a\u0301 hesum sinni. Mikukv\u00f8ldi\u00f0 10. juni kl. 20.00 ver\u00f0ur aftur vanligt b\u00f8na- og uppbyggingarm\u00f8ti i\u0301 Ebenezer.Har tey avvarandi hava bi\u00f0i\u00f0 um ta\u00f0, hevur Evangeliska R\u00f8ddin eisini netvarpa\u00f0 jar\u00f0arfer\u00f0ir; u\u0301r Kedron i\u0301 S\u00f8rva\u0301gi, u\u0301r Samkomuni i\u0301 Marknagili og u\u0301r Ebenezer.Sostatt kann sigast, at videou\u0301tger\u00f0in, sum EvR ogna\u00f0i s\u00e6r fyri mongum a\u0301rum si\u0301\u00f0an, hevur veri\u00f0 r\u00e6ttiliga hent. Vit halda eisini, at go\u0301\u00f0skan, mynd og ljo\u0301\u00f0, hevur veri\u00f0 a\u0301 h\u00f8gum st\u00f8\u00f0i. Fleiri heilsanir eru komnar, eisini u\u0301r fjarskotnum londum, har tey takka fyri, og siga, at \u201cta\u00f0 er sum at sita a\u0301 fremsta bonki i\u0301 Ebenezer\u201d. Ein fyrimunur vi\u00f0 netvarpi er eisini, at tilber at fylgja vi\u00f0 m\u00f8tunum aftana\u0301, ta\u0301 i\u00f0 ta\u00f0 passar einum sja\u0301lvum best, vi\u00f0 at try\u0301sta a\u0301 Netvarp kn\u00f8ttin her a\u0301 heimasi\u0301\u00f0uni."}, {"text_idx": "#000001", "text": "No\u0301gv hava veri\u00f0 inni a\u0301 netm\u00f8tum hesar tri\u0301ggjar ma\u0301na\u00f0irnar."}, {"text_idx": "#000002", "text": "Ebenezer er ikki at kenna aftur har frammi.Ja\u0301kup Godtfred talar fyri \u201cto\u0301mum\u201d sali, men hevur no\u0301gvar a\u0301hoyrarar a\u0301 netinum."}, {"text_idx": "#000003", "text": "I\u0301 minsta lagi tri\u0301ggir perso\u0301nar skulu r\u00f8kja netvarpi\u00f0: Ein til telduna, ein ljo\u0301\u00f0i\u00f0 og ein uppt\u00f8kuto\u0301lini."}, {"text_idx": "#000014", "text": "9 fyrilestrar eftir Andrew W. Sloan"}, {"text_idx": "#000016", "text": "I\u0301srael og samkoman \u2013 Ingvard Petersen"}]